b'\n_START_ARTICLE_\nJevgenij Aleksandrovi\xc4\x8d Golovin\n_START_SECTION_\n\xc5\xbdivljenje\n_START_PARAGRAPH_\nPrvotno se je \xc5\xa1olal na plemi\xc5\xa1ki pripravljalni \xc5\xa1oli moskovske univerze, nato pa na sami univerzi. Aprila 1797 je pri\xc4\x87el z voja\xc5\xa1ko slu\xc5\xbebo v Preobra\xc5\xbeenskem polku. 14. decembra istega leta je bil kot zastavnik preme\xc5\xa1\xc4\x8den v Mogilevski garnizijski bataljon. Leta 1801 je bil kot \xc5\xa1tabni stotnik preme\xc5\xa1\xc4\x8den v Fanagorijski grenadirski polk._NEWLINE_S tem polkom se je udele\xc5\xbeil bitki pri Austerlitzu, kjer je bil tudi ranjen. Med letoma 1810 in 1812 je bil upokojen, nato pa reaktiviran ter poslan v boje proti Turkom; za zasluge je bil povi\xc5\xa1an v podpolkovnika._NEWLINE_31. januarja 1811 je postal poveljnik svojega polka, s katerim se je odlikoval tudi v bitki pri Borodinu (tu je bil ponovno ranjen); 21. novembra 1812 je bil povi\xc5\xa1an v polkovnika._NEWLINE_Med bitko za Leipzig je bil spet ranjen ter 20. julija 1814 povi\xc5\xa1an v generalmajorja. Istega leta je sodeloval v bitki za Pariz. 10. avgusta 1821 je postal poveljnik dvornega lovskega polka in 14. marca 1825 je postal poveljnik 4. brigade 2. gardne pehotne divizije. Zaradi sodelovanja v zatrtju decembrske vstaje je bil 15. decembra 1825 povi\xc5\xa1an v generaladjutanta in 22. avgusta 1826 je bil povi\xc5\xa1an \xc5\xa1e v generalporo\xc4\x8dnika. Med letoma 1828-29 se je bojeval proti Turkom._NEWLINE_23. septembra 1828 je bil imenovan za poveljnika 19. pehotne divizije, 7. februarja 1830 za voja\xc5\xa1kega guvernerja Orenburga in isto\xc4\x8dasno za poveljnika orenbur\xc5\xa1kega samostojnega korpusa, a je odklonil, da bi odpotoval v Orenburg._NEWLINE_Posledi\xc4\x8dno je bil 18. aprila istega leta odpu\xc5\xa1\xc4\x8den iz vojske s polno pokojnino, a je bil 17. februarja 1831 reaktiviran kot poveljnik 26. pehotne divizije. Istega leta se je ponovno bojeval proti poljskim vstajnikom. 10. januarja 1834 je bil imenovan za glavnega direktorja in predsednika administracije komiteja za notranje in duhovne zadeve ter javno \xc5\xa1olstvo na Poljskem._NEWLINE_Med 30. novembrom 1837 in 25. oktobrom 1842 je bil poveljnik kavka\xc5\xa1kega korpusa; z njim je zatiral upore in vstaje na podro\xc4\x8dju dana\xc5\xa1nje Gruzije in Armenije. Hkrati pa je izbolj\xc5\xa1al stanje cest, gradil \xc5\xa1ole in trge,... 1. julija 1839 je bil povi\xc5\xa1an v generala pehote._NEWLINE_V letih 1845-48 je bil generalni guverer Litve, Estonije in Kurlandije. Leta 1848 je bil imenovan za \xc4\x8dlana dr\xc5\xbeavnega sveta._NEWLINE_13. marca 1855 je postal poveljnik dr\xc5\xbeavne mobilne milice v smolenski provinci.'